കോട്ടയം സയൻസ് സിറ്റി

കേരളത്തിലെ കോട്ടയം ജില്ലയിൽ കോട്ടയത്ത് സ്ഥിതിചെയ്യുന്ന ഒരു ശാസ്ത്രസാങ്കേതിക പാർക്കാണ് കോട്ടയം സയൻസ് സിറ്റി. കേരള മുഖ്യമന്ത്രിശ്രീ പിണറായി വിജയൻ 3 ജൂലൈ 2025 ന് ഈ സമുച്ചയം ഉത്ഘാടനം ചെയ്തു. ഇന്ററാക്ടീവ് ശാസ്ത്രപഠന വിനോദ ഉപകരണങ്ങൾ നിറഞ്ഞ ഒന്നാം ഘട്ട ഗാലറികളാണ് തുറന്നത്. കോട്ടയത്തെ അക്ഷരനഗരിയിലെ പ്രധാന ആകർഷണകേന്ദ്രങ്ങളിൽ ഒന്നാണ് ഇത്.
 പൊതു വിവരങ്ങൾ 
കോട്ടയം ജില്ലയിലെ കുറവിലങ്ങാട് ഗ്രാമപഞ്ചായത്തിലെ കോഴയിൽ എം സി റോഡരുകിൽ 47147 ചതുരശ്ര അടി വിസ്തീർണ്ണത്തിൽ നിർമ്മിച്ച കെട്ടിടത്തിലാണ് കോട്ടയം സയൻസ് സിറ്റി സ്ഥിതി ചെയ്യുന്നത്. ഒന്നാം ഘട്ടത്തിൽ ശാസ്ത്രഗാലറികൾ, ത്രിമാന പ്രദർശന തീയേറ്റർ, ശാസ്ത്ര പാർക്ക്,സെമിനാർഹാൾ, ആക്ടിവിറ്റി സെന്റർ, വർക്ക്ഷോപ്പ്, ദിനോസർ എൻക്ലേവ് എന്നിവയാണ് ഉള്ളത്. രണ്ടാം ഘട്ടത്തിൽ പ്ലാനറ്റോറിയം, ടെലസ്കോപ്പ്, മറ്റ് ഗാലറികൾ തുടങ്ങിയവയും ആരംഭിക്കും

ചിത്രശാല

വർഗ്ഗം:കോട്ടയം